《过小孤》
明代·鲁铎

算驿常年定，征帆隔月开。宁知大寒后，才过小孤来。

五两占风变，三阳拥岁回。江山倘延我，更为一持杯。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。